Hubungan Malaysia–Timor Leste

Hubungan Malaysia-Timor Leste merupakan hubungan diplomasi dua hala antara Malaysia dan Timor Leste. Malaysia mempunyai pejabat kedutaannya di Dili, dan Timor Leste juga mempunyai pejabat kedutaannya di Kuala Lumpur. Hubungan kedua-dua buah negara adalah sangat baik dan Malaysia kini menyokong keanggotaan Timor Leste dalam ASEAN dan menjadi negara demokrasi.

Sejarah 
Sejak tahun 1999, Malaysia telah banyak terlibat dengan misi keamanan PBB ke Timor Leste, seperti Operasi Astute semasa krisis Timor Leste 2006. Malaysia turut menyediakan bantuan kepada Timor Leste dalam pembangunan sumber manusia melalui pelbagai program latihan kepada Timor Laste dalam usaha membina negara. Buat masa ini, Timor Leste menjadikan Malaysia sebagai model untuk membangunkan negara mereka.

Hubungan ekonomi 

Kedua-dua negara kini sedang bekerjasama untuk memperluas skop kerjasama dan kehadiran Malaysia di Timor Timur dapat dilihat melalui pembukaan restoran, pengajaran bahasa Inggeris dan pembekalan bahan binaan serta alat ganti kenderaan. Pada tahun 2014, satu memorandum persefahaman dalam pembangunan dan kerjasama koperasi telah ditandatangani di antara Universiti Malaysia Sabah dengan Universiti Kebangsaan Timor Leste, sehari sebelum MoU penjagaan kesihatan ditandatangan. Jumlah dagangan kedua-dua negara meningkat dari $10 juta pada tahun 2012 kepada $21.2 juta pada tahun 2013. Kerajaan Timor Leste juga telah menyatakan minat mereka untuk bekerjasama dengan Malaysia dalam sektor minyak dan gas.

Rujukan 

Malaysia
Timor Leste